stanford-oval/wikipedia huggingface dataset:
Jean-Éric Vergne

| Jean-Éric Vergne |
| --- | --- |

Henkilötiedot
Syntynyt: 25. huhtikuuta 1990 (ikä 34) Pontoise
Kansalaisuus:   Ranska
Formula 1 -ura
Aktiivivuodet:  2012-2014
Talli(t):  Toro Rosso (2012-2014)
Kilpailuja:  58
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  51
Ensimmäinen kilpailu:  Australian GP 2012
Viimeinen kilpailu:  Abu Dhabin GP 2014
| Henkilötiedot> Formula E -ura |
| --- | --- |
Auton numero:  28
Nykyinen talli:  Techeetah (2016-)
Entiset tallit:  Andretti (2014-2015), DS Virgin (2015-2016) 
Kilpailuja:  17
Pisteitä:  116
Voittoja:  0
Palkintosijoja:  4
Paalupaikkoja:  3
Nopeimpia kierroksia:  1
Ensimmäinen ePrix:  Uruguayn ePrix 2014
Jean-Éric Vergne  (s. 25. huhtikuuta 1990 Pontoise) on ranskalainen moottoriurheilija. Vuoden 2014 joulukuussa hän siirtyi kilpailemaan Formula E -sarjaan jossa hän kilpailee tällä hetkellä Techeetah -tallissa.
Hän ajoi kaudet 2012-2014 Toro Rosson Formula 1 -tallin kilpakuljettajana. Hän sijoittui vuonna 2011 World Series by Renault -sarjassa toiseksi.
Ura

Vergne aloitti uransa karting-sarjoissa vuonna 2001 ja kolme vuotta myöhemmin hän sijoittui toiseksi Ranskan Rotax Max -sarjassa. Seuraavana vuonna hän sijoittui toiseksi ICA-luokassa. Vuonna 2006 Vergne sijoittui seitsemänneksi KF1-luokassa. Vuonna 2007 hän siirtyi Ranskan Formula Campus -sarjaan voittaen sarjan mestaruuden. Seuraavana vuonna Vergne voitti Formula Renault 2.0 West European Cup -sarjan mestaruuden. Vuonna 2009 Vergne sijoittui toiseksi Eurocup Formula Renault ja Ranskan Formula Renault -sarjoissa.
Vuonna 2010 Vergne voitti Britannian F3-sarjan mestaruuden. Hän kilpaili myös neljä kilpailua GP3-sarjassa saavuttaen yhdeksän pistettä ja kuusi kilpailua Formula Renault 3.5 -sarjassa voittaen yhden kilpailun. Vergne testasi myös Toro Rosson F1-autoa Abu Dhabin radalla marraskuussa. Vuonna 2011 Vergne jatkoi FR 3.5 -luokassa. Hän voitti viisi kilpailua ja sijoittui niukasti sarjan toiseksi ennen Robert Wickensiä, joka voitti sarjan mestaruuden.
Formula 1 -ura

Kaudella 2011 Vergne sai ajaa Toro Rosson autolla Korean, Abu Dhabin ja Brasilian perjantain ensimmäisissä vapaissa harjoituksissa. Hän sai lisäksi ajaa Red Bullin autolla Abu Dhabin nuorten kuljettajien testeissä, jossa hän oli nopein kuljettaja koko kolmen päivän ajan. Testit sujuivat hyvin ja talli harkitsi hänet jopa kilpakuljettajaksi jo kaudeksi 2012. Joulukuussa 2011 Toro Rosso -talli ilmoitti vaihtavansa molemmat nykyiset kuljettajansa ja näin Vergne sai sopimuksen tallin kuljettajaksi tallitoverinaan australialainen Daniel Ricciardo. Vergne saavutti uransa ensimmäiset MM-pisteet Malesian GP:ssä sijoittumalla kahdeksanneksi. Vergne ajoi pisteille myös Belgian, Korean ja Brasilian kilpailuissa ja oli kahdeksas jokaisessa. Kaiken kaikkiaan Vergne saavutti 16 pistettä sijoittuen sarjan 17:ksi.
Vergne jatkoi Toro Rossolla myös kaudella 2013. Kanadan GP:ssä Vergne ajoi kuudenneksi, joka on tähän mennessä hänen uransa paras sijoitus. Loppukauden aikana Vergne ei enää ajanut pisteille. Hän sijoittui sarjassa lopulta 13 pisteellä 15:ksi.
Vergne aloitti kaudella 2014 kolmannen kautensa Toro Rosson kuljettajana. Hänen tallikaverinaan toimi GP3-mestari Daniil Kvjat Ricciardon siirryttyä Red Bullille. Vergne oli parhaillaan Singaporen GP:ssä kuudes ja sijoittui 22 pisteellään MM-sarjan 13:ksi voittaen tallikaverinsa. Kauden päätteeksi Vergnen sopimusta ei enää jatkettu Toro Rossolla.
Kaudeksi 2015 Vergne sai lopulta paikan menestyneen F1-tallin Ferrarin testi- ja varakuljettajana.
Formula 1 -ura > Formula 1 -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2011 | Toro Rosso | AUS   | MAL   | CHN   | TUR   | ESP   | MON   | CAN   | EUR   | GBR   | GER   | HUN   | BEL   | ITA   | SIN   | JPN   | KOR TD | IND   | ABU TD | BRA TD |  | – | – |
| 2012 | Toro Rosso | AUS 11 | MAL 8 | CHN 16 | BHR 14 | ESP 12 | MON 12 | CAN 15 | EUR Kesk. | GBR 14 | GER 14 | HUN 16 | BEL 8 | ITA Kesk. | SIN Kesk. | JPN 13 | KOR 8 | IND 15 | ABU 12 | USA Kesk. | BRA 8 | 16 | 17. |
| 2013 | Toro Rosso | AUS 12 | MAL 10 | CHN 12 | BHR Kesk. | ESP Kesk. | MON 8 | CAN 6 | GBR Kesk. | GER Kesk. | HUN 12 | BEL 12 | ITA Kesk. | SIN 14 | KOR 18† | JPN 12 | IND 13 | ABU 17 | USA 16 | BRA 15 |  | 13 | 15. |
| 2014 | Toro Rosso | AUS 8 | MAL Kesk. | BHR Kesk. | CHN 12 | ESP Kesk. | MON Kesk. | CAN 8 | AUT Kesk. | GBR 10 | GER 13 | HUN 9 | BEL 11 | ITA 13 | SIN 6 | JPN 9 | RUS 13 | USA 10 | BRA 13 | ABU• 12 |  | 22 | 13. |
• Abu Dhabin GP:ssä 2014 jaettiin tuplapisteet.
Formula 1 -ura > F1-kaudet numeroina

| Kausi | Talli | Sijoitus | Kilpailut | Pisteet | Voitot | Palkinto- pallisijat | Pistesijat | Paalu- paikat | Nopeimmat kierrokset | Keskeytykset |
| --- | --- | --- | --- | --- | --- | --- | --- | --- | --- | --- |
| 2012 | Toro Rosso | 17. | 20 | 16 | 0 | 0 | 4 | 0 | 0 | 4 |
| 2013 | Toro Rosso | 15. | 19 | 13 | 0 | 0 | 3 | 0 | 0 | 5 |
| 2014 | Toro Rosso | 13. | 19 | 22 | 0 | 0 | 7 | 0 | 0 | 5 |
| Yhteensä (3 kautta) | Yhteensä (3 kautta) | Yhteensä (3 kautta) | 58 | 52 | 0 | 0 | 14 | 0 | 0 | 14 |
Formula 1 -ura > Merkkipaalut

| Nro | Merkkipaalu | Ajetut GP:t | Osakilpailu |
| --- | --- | --- | --- |
| 1 | Ensimmäinen kilpailu | 1 | Australian GP 2012 |
| 2 | Ensimmäiset MM-pisteet | 2 | Malesian GP 2012 |
GP3-tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010 | Tech 1 Racing | ESPFEA 5 | ESPSPR 21 | TURFEA   | TURSPR   | EURFEA 4 | EURSPR 17 | GBRFEA   | GBRSPR   | GERFEA   | GERSPR   | HUNFEA   | HUNSPR   | BELFEA   | BELSPR   | ITAFEA   | ITASPR   | 9 | 17. |
Formula E -ura

Joulukuussa 2014 Vergne siirtyi uuteen Formula E -sarjaan ajaen Andretti Autosport -tallissa. Hän saavutti kauden aikana kolme paalupaikkaa, kaksi palkintosijaa ja yhden nopeimman kierroksen sijoittuen loppupisteissä seitsemänneksi. Vergne jatkoi sarjassa kaudella 2015-16 siirtyen Virgin Racing -talliin. Kaudeksi 2016-2017 Vergne siirtyi uuteen Techeetah talliin.
Formula E -ura > Formula E -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014–2015 | Andretti | BEI   | PUT   | PDE 14† | BNA 6 | MIA 18† | LBH 2 | MON Kesk. | BER 7 | MOS 4 | LON 3 | LON 16† |  | 70 | 7. |
| 2015–2016 | DS Virgin | BEI 12 | PUT Kesk. | PDE 7 | BNA 11 | MEX 16 | LBH 13 | PAR 2 | BER 5 | LON 3 | LON 8 |  |  | 56 | 9. |
| 2016–2017 | Techeetah | HKG Kesk. | MAR 8 | BNA 2 | MEX 2 | MON Kesk. | PAR Kesk. | BER 8 | BRU 6 | NYC 2 | NYC 8 | MTR 2 | MTR 1 | 117 | 5. |
* Kausi käynnissä.
Aiheesta muualla

Kuvia tai muita tiedostoja aiheesta Jean-Éric Vergne Wikimedia Commonsissa
Virallinen sivusto (Arkistoitu – Internet Archive)
Jean-Éric Vergne Twitterissä
Vergne Toro Rosson ratissa Malesian GP:n harjoituksissa kaudella 2012.
Jean-Eric Vergne Pariisin ePrix 2016 palkintopallilla.
Jean-de-Dieu Soult

| Jean-de-Dieu Soult |
| --- | --- |

Ranskan pääministeri
 11. lokakuuta 1832–18. joulukuuta 1834  
Monarkki:  Ludvig Filip I
Edeltäjä:  Casimir Perier
Seuraaja:  Étienne Maurice Gérard
 12. toukokuuta 1839–1. maaliskuuta 1840  
Monarkki:  Ludvig Filip I
Edeltäjä:  Louis-Mathieu Molé
Seuraaja:  Adolphe Thiers
 29. lokakuuta 1840–18. syyskuuta 1847  
Monarkki:  Ludvig Filip I
Edeltäjä:  Adolphe Thiers
Seuraaja:  François Guizot
Henkilötiedot
Syntynyt: 29. maaliskuuta 1769 Saint-Amans-la-Bastide, Ranska
Kuollut: 26. marraskuuta 1851 (82 vuotta) Saint-Amans-la-Bastide, Ranska
Tiedot
Puolue:  Resistanssipuolue
 Nimikirjoitus
Marsalkka Soult.
Nicolas Jean-de-Dieu Soult oli Dalmatian ensimmäinen herttua sekä Napoleonin marsalkka (29. maaliskuuta 1769 – 26. marraskuuta 1851). Hänet tunnettiin toisinaan myös nimellä "rautakäsi''.
Jean-de-Dieu Soult oli ranskalainen poliittinen vaikuttaja ja kenraali. Hänet nimitettiin keisarikunnan marsalkaksi vuonna 1804. Hän on yksi kuudesta upseerista jotka ovat saaneet Ranskan marsalkkakenraalin arvon (ransk."Maréchal général des camps et armées du roi").
Nicolas Jean-de-Dieu toimi Ranskan pääministerinä kolme kertaa.
Nuoruus

Soult syntyi Saint-Arnans-la-Bastiden kylässä lähellä Casternin kaupunkia. Hänen isänsä Jean Soult oli maaseutunotaari, ja hänen äitinsä oli Brigitte de Grenier. Isovanhemmat isän puolelta olivat isoisä Jean Soult ja isoäiti Jeanne de Calvet. Isovanhemmat äidin puolelta olivat isoisä Pierre François de Grenier de Lapierre ja isoäiti Marie de Robert. Soultilla oli hyvä peruskoulutus ja hän tähtäsi lakimieheksi. Isänsä kuoleman vuoksi hän joutui kuitenkin elättämään itsensä, ja hän värväytyi sotamieheksi Ranskan jalkaväkeen vuonna 1785.
Avioliitto

Soult meni naimisiin Jeanne Louise Elisabeth Bergin kanssa 26. helmikuuta 1796. He saivat kolme lasta: Napoléon, Hortense ja Caroline.
Sotilasura

Soultin pitkä koulutus takasi hänelle hyvät mahdollisuudet armeijassa, ja kuuden vuoden palveluksen jälkeen hänet ylennettiin kersantiksi. Heinäkuussa 1791 hänestä tuli Bas-Rhinin ensimmäisen vapaaehtoiskomppanian kouluttaja. Hän palveli komppaniassaan vuoteen 1792 asti. Vuonna 1794 hän oli adjutantti-kenraali (chef de brigaden arvolla). Flerusin taistelun (1794) jälkeen hän sai prikaatinkenraalin arvon palkkioksi.
Seuraavan viiden vuoden ajan hän palveli armeijaa Saksassa kenraalien Jourdan, Moreaun, Klebér ja Lefebvren komennossa. Hän tuotti taas kunniaa perheelleen osallistumalla Massénan suureen Sveitsin sotaretkeen ja erityisesti Zürichin toiseen taisteluun, jossa Masséna voitti venäläisen kenraali Alexander Korsakovin ja sveitsiläissyntyisen itävaltalaisen paroni ja sotamarsalkka Friedrich von Hotzen (joka kuolikin aikaisin päivällä taistelussa). Taisteluun osallistuivat myös kenraalit, myöhemmin marsalkat Mortier ja Oudinot. Soult jäi kuitenkin monien onnistuneiden liikkeiden jälkeen vangiksi 13. huhtikuuta 1800 Monte Grettoon.
Ranskan marsalkka

Marengon taistelun voiton jälkeen hänet vapautettiin ja määrättiin komentamaan Napolin kuningaskunnan eteläosien joukkoja. Kun Napoleonista oli tullut elinikäinen konsuli, tuli Soultista vuonna 1802 yksi neljästä konsulikaartin kenraalista. Toukokuussa 1804 hänestä tehtiin yksi ensimmäisistä Ranskan marsalkoista. Hän muun muassa komensi eteneviä joukkoja Ulmin taistelussa (20. lokakuuta 1805) ja johti Austerlitzin taistelussa (2. joulukuuta 1805) hyökkäystä liittoutuneiden keskustaan (minkä ansiosta taistelu voitettiin, joskin päätökset teki Napoleon). Soultilla oli suuri merkitys Grande Arméen suurissa taisteluissa, erityisesti Jenan taistelussa (14. lokakuuta 1806), mutta hän ei voinut osallistua Friedlandin taisteluun (14. kesäkuuta 1807), koska oli marssimassa Königsbergiin, Itä-Preussiin. Kun Tilsitin rauha oli solmittu (9. heinäkuuta 1807), Soult palasi Ranskaan, jossa Napoleon nimitti hänet Dalmatian herttuaksi (1808). Soult oli kuitenkin tyytymätön nimitykseen, koska hän olisi halunnut Austerlizin herttuan arvon, mutta ei saanut sitä, koska Napoleon oli ottanut sen itselleen.
Soultin uusi yritys

Kun Soult sitten siirrettiin Saksaan 1813 IV armeijakunnan johtoon, hän siirsi ne välittömästi Etelä-Ranskaan ja sieltä Espanjaan korjatakseen vahingot, joita Wellesleyn suuri Vitorian taistelu oli aiheuttanut. Hän toteutti uutta taktiikkaa, vetäytyi jatkuvasti Wellingtonin tieltä, kunnes hän Toulousen taistelussa karkotti Wellesleyn Ranskasta.
Napoleonin kukistumisen jälkeen

Soult ei yleisestikkään ollut Napoleonille uskollinen, sillä kun Napoleon ensimmäisen kerran (1814) karkotettiin Leipzigin taistelun jälkeen Elballe, oli Soult sanonut Ludvig XVIII:lle olevansa rojalisti, mutta kun Napoleon palasi Ranskaan satapäiväisen keisarikunnan ajaksi, Soult tunnustautui Napoleonille "todelliseksi bonapartistiksi". Kun Napoleon toisen kerran karkotettiin (1815), tällä kertaa pysyvästi, karkotettiin Soultkin, vaan ei kovin pitkäksi aikaa, sillä Ludvig XVIII kutsui Soultin takaisin vuonna 1819. Vuonna 1830 hän ryhtyi Ludvig Filip I:n palvelukseen, ja hän toimi sotaministerinä vuodesta 1830 vuoteen 1834 sekä pääministerinä 1832–1834. Hän osallistui kuningatar Viktorian kruunajaisiin vuonna 1838, ja tilaisuudessa hänen vanha vihollisensa Wellesley tarttui tätä kädellä olkapäähän ja sanoi: "Viimeinkin sain sinut kiinni". Sitten hän toimi taas pääministerinä 1839–1840, ja taas vuosina 1840–1847 hän oli yhä pääministerinä sekä uudelleen sotaministerinä 1840–1844. Kun Ludvig Filip I syöstiin vallasta, tasavallan hyväksi hän julisti itsensä tasavallan kannattajaksi. Hän kuoli linnassaan Soultbergissä, lähellä synnyinkotiaan.
Soultin merkitys

Napoleonin tunnetun Waterloon häviön osasyynä oli Soultin katastrofaalinen nimitys sotaministeriksi, koska Soult oli riidoissa kaikkien marsalkoiden kanssa, ei armeijajärjestelmä toiminut.
Aiheesta muualla

Kuvia tai muita tiedostoja aiheesta Jean-de-Dieu Soult Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Jean-de-Dieu Soult
Zürichin taistelu.
Käännös suomeksi
Judo kesäolympialaisissa 2020 – naisten yli 78 kg

Naisten yli 78 kg painoluokka judossa Tokion olympialaisissa 2020 kilpaillaan Nippon Budōkanilla 30. heinäkuuta. Kilpailuun osallistuu vähintään 19 judokaa.
Karsinnat

Jokaiseen painoluokkaan valitaan suoraan 18 parasta urheilijaa Kansainvälisen judoliiton rankingin perusteella. Ranking-pisteet tarkastellaan 28. kesäkuuta 2021. Yhdestä maasta voi osallistua korkeintaan yksi urheilija yhteen painoluokkaan. Isäntämaa Japani saa näiden lisäksi vähintään yhden judokan jokaiseen painoluokkaan. Näiden lisäksi olympialaisiin valitaan 100 urheilijaa rankinglistojen perusteella. Näistä sadasta paikasta Afrikka saa 24 paikkaa (12 naisille ja miehille), Eurooppa 25 (13 miehille ja 12 naisille), Aasia 20 (kymmenen kummallekin sukupuolelle), Oseania 10 (viisi naisille ja miehille) ja Amerikka 21 paikkaa (10 miehille ja 11 naisille). Myös maanosien paikat pitää jakaa siten, että yhdestä maasta saa tulla yksi judoka yhteen painoluokkaan. Jos maanosasta ei saada täytettyä näin paikkoja, täytetään paikat maailmanlaajuisten rankingien perusteella. Näiden lisäksi eri painoluokkiin kutsutaan yhteensä 20 judokaa.
| Karsintatapa | Paikat | Judokat |
| --- | --- | --- |
| Isäntämaa | 1 |  Akira Sone (JPN) |
| IJF Ranking | 18 |  Idalys Ortiz (CUB)  Iryna Kindzerska (AZE)  Maria Suelen Altheman (BRA)  Romane Dicko (FRA)  Kayra Sayit (TUR)  Maryna Slutskaya (BLR)  Nihel Cheikh Rouhou (TUN)  Rochele Nunes (POR)  Larisa Cerić (BIH)  Xu Shiyan (CHN)  Hortence Vanessa Mballa Atangana (CMR)  Yelyzaveta Kalanina (UKR)  Kim Ha-yun (KOR)  Tessie Savelkouls (NED)  Raz Hershko (ISR)  Melissa Mojica (PUR)  Anamari Velenšek (SLO)  Jasmin Grabowski (GER) |
| Aasian lisäpaikat |  |  Tahani Alqahtani (KSA) |
| Afrikan lisäpaikat |  |  Sonia Asselah (ALG) |
| Amerikan lisäpaikat |  |  Gabriella Wood (TRI)  Izayana Marenco (NCA) |
| Euroopan lisäpaikat |  |  Sandra Jablonskytė (LTU)  Sarah Adlington (GBR)  Ivana Maranić (CRO) |
Oseanian lisäpaikat: 
| Käyttämättömän paikka |  |  Nina Cutro-Kelly (USA) |
Julkiset hankinnat (lehti)

Julkiset hankinnat -lehti oli nimensä mukaisesti julkisia hankintoja koskeva julkaisu, joka sisälsi kansalliset ja EU-kynnysarvon ylittäneet hankintailmoitukset, joiden ilmoittaminen perustuu hankintalakiin. Lisäksi lehti julkaisi hankintakanava HILMAssa julkaistavat pienhankintailmoitukset. Myös muu ilmoitusmateriaali kerättiin lehteen HILMAsta. Lehden julkaisu on lopetettu.
Julkiset yrityspalvelut Suomessa

Julkiset yrityspalvelut Suomessa ovat Suomessa toimiville yrityksille suunnattuja, julkisen sektorin toimijoiden tuottamia palveluita. Julkiset yrityspalvelut erovat toisaalta yksityisten yritysten tuottamista ja toisaalta kuluttajille tarkoitetuista palveluista.
Suomen virallinen tilasto tunnistaa seuraavat yrityspalveluiden ryhmät:
tietotekniset palvelut
mainostoiminta
työllistämistoiminta
lakiasiainpalvelut
laskentatoimi, kirjanpito ja tilintarkastus
liikkeenjohdon konsultointi
arkkitehti- ja insinööripalvelut
tekninen testaus ja analysointi
markkina- ja mielipidetutkimukset.
Julkisten yrityspalveluiden merkittäviä tuottajia ovat:
kunnat
Pro Agria
ammattikorkeakoulut
Business Finland, 5. Finnvera
TE-palvelut
ELY:t
Uusyrityskeskukset.
Judon Afrikan-mestaruuskilpailut

Judon Afrikan-mestaruuskilpailut ovat vuosittain käytävät judon arvokilpailut, jotka järjestää Afrikan judoliitto.
Kilpailut

| Vuosi | Kaupunki | Maa |
| --- | --- | --- |
| 1964 | Dakar |  Senegal |
| 1967 | Abidjan |  Norsunluurannikko |
| 1968 | Tunis |  Tunisia |
| 1974 | Kairo |  Egypti |
| 1982 | Kairo |  Egypti |
| 1983 | Dakar |  Senegal |
| 1985 | Tunis |  Tunisia |
| 1986 | Casablanca |  Marokko |
| 1989 | Abidjan |  Norsunluurannikko |
| 1990 | Alger |  Algeria |
| 1992 | Port Louis |  Mauritius |
| 1993 | Kairo |  Egypti |
| 1994 | Tunis |  Tunisia |
| 1995 | Harare |  Zimbabwe |
| 1996 | Pretoria |  Etelä-Afrikka |
| 1997 | Casablanca |  Marokko |
| 1998 | Dakar |  Senegal |
| 2000 | Alger |  Algeria |
| 2001 | Tripoli |  Libya |
| 2002 | Kairo |  Egypti |
| 2004 | Tunis |  Tunisia |
| 2005 | Port Elizabeth |  Etelä-Afrikka |
| 2006 | Port Louis |  Mauritius |
| 2008 | Agadir |  Marokko |
| 2009 | Port Louis |  Mauritius |
| 2010 | Yaoundé |  Kamerun |
| 2011 | Dakar |  Senegal |
| 2012 | Agadir |  Marokko |
| 2013 | Maputo |  Mosambik |
| 2014 | Port Louis |  Mauritius |
| 2015 | Libreville |  Gabon |
| 2016 | Tunis |  Tunisia |
| 2017 | Antananarivo |  Madagaskar |
| 2018 | Tunis |  Tunisia |
| 2019 | Kapkaupunki |  Etelä-Afrikka |
| 2020 | Antananarivo |  Madagaskar |
| 2021 | Dakar |  Senegal |
| 2022 | Oran |  Algeria |
Julkisrauhan rikkominen

Julkisrauhan rikkominen on Suomen rikoslain mukainen rikos, jossa henkilö tunkeutuu, menee salaa, kätkeytyy tai jää julkisrauhalla suojattuun tilaan. Julkisrauhalla suojattuja paikkoja ovat muiden muassa virastot, liikehuoneistot, toimistot, tuotantolaitokset, kokoustilat, koulut, museot, sairaalat, vankilat ja puolustusvoimien tai rajavartiolaitoksen käytössä olevat alueet. Myös edellä kuvatun rakennuksen aidattu piha-alue, jonka aita on sellainen, ettei oleskelukiellon olemassaolosta ole epäselvyyttä, on julkisrauhan suojaama. Jos liikkumista tai oleskelua halutaan rajoittaa piha-aluetta laajemmalla alueella, voidaan käyttää poliisilain (22.7.2011/872)   2. luvun  6-8 pykälää. Säännös koskee myös ammatinharjoittamiseen ja harrastustoimintaan käytettäviä työtiloja. Julkisrauhan rikkomisesta tuomitaan sakkoon tai vankeuteen enintään kuudeksi kuukaudeksi. Mikäli teosta on aiheutunut vain vähäinen haitta, sitä ei pidetä julkisrauhan rikkomisena.
Törkeä julkisrauhan rikkominen on rikos, jossa syyllinen on varustautunut aseella tai muulla väkivaltaan soveltuvalla välineellä tarkoituksenaan käyttää väkivaltaa ihmisiin tai tarkoituksenaan vahingoittaa omaisuutta. Julkisrauhan rikkominen katsotaan törkeäksi myös silloin, kun rikoksen kohteena on eduskunnan, presidentin, valtioneuvoston, vieraan valtion edustuston tai hallitusten välisen järjestön käyttämä rakennus tai huoneisto. Tähän rikokseen syyllistyy myös silloin, kun teon kokonaisuuden arviointi johtaa siihen, että tekoa on pidettävä törkeänä. Törkeästä julkisrauhan rikkomisesta tuomitaan sakkoon tai vankeuteen enintään kahdeksi vuodeksi.
Oikeussäännösten tarkoituksena on suojella ihmisten rauhaa sellaisissa paikoissa, joissa he työskentelevät tai oleskelevat ja joihin ei voida soveltaa kotirauhan rikkomista koskevia säännöksiä. Julkisrauhaa voi rikkoa sekä yleisöltä suljetuissa tiloissa että paikoissa, joihin yleisöllä on pääsy. Oikeussäännös kattaa tilat sekä aukioloaikana että aukioloajan jälkeen.
Esimerkiksi kauppakeskus ei ole julkisrauhalla suojattu paikka, mutta kauppakeskuksen liikehuoneistot ovat, vaikka liikehuoneistot ovat samalla myös yleisiä paikkoja silloin, jos niihin on yleisöllä vapaa pääsy. Käytännössä tämä tarkoittaa sitä, että jos liikehuoneistoon, johon yleisöllä on vapaa pääsy, tunkeutuu, astuu voimaan säädös julkisrauhan rikkomisesta. Tällainen tapaus voi olla esimerkiksi kauppakeskuksessa olevan kaupan henkilökunnan tiloihin meneminen ilman lupaa. Myöskään varasto tai lato ei ole julkisrauhan piirissä.
Julkisrauhan rikkomista koskevia oikeussäännöksiä muutettiin lailla rikoslain muuttamisesta vuonna 2005.
Rikosnimike julkisrauhan rikkominen syntyi vuonna 2000 eduskunnan lakivaliokunnassa. Hallituksen esityksessä (HE 184/1999) nimikkeinä oli luvaton tunkeutuminen ja törkeä luvaton tunkeutuminen. Valiokunnan mielestä rikosnimikkeet eivät olleet onnistuneita, sillä ne eivät olleet informatiivisia eivätkä vastanneet esityksessä mainittuja rikoksen tekotapoja.
Juutti

Intianjuutin lehtiä.
juuttikangasta
Juutti on kasvikuitua, jota saadaan juuttien (Corchorus) sukuun kuuluvista viljellyistä lajeista kuitujuutista (Corchorus capsularis) ja intianjuutista (Corchorus olitorius). Lajit ovat yksivuotisia ja kosteilla paikoilla kasvavia.
Juuttikuitu on erittäin vahvaa kasvikuitua. Juutteja viljellään myös ravinnoksi. Niiden lehtiä voi käyttää vihanneksena pinaatin tapaan. Juuria käytetään perinteisesti lääkekasvina.
Juuttikasvit kasvavat noin 3,5 metriä korkeiksi. Lehdet ovat 1–1,5 senttimetriä pitkiä, teräväkärkisiä. Keltaiset, pienet kukat kasvavat yksitellen, ja niistä kehittyy kotahedelmä jossa on paljon mustia siemeniä.
Lajeista C. capsularis tuottaa hienolaatuisempaa juuttia, kun taas C. olitorius -lajin juuttia käytetään säkkeihin ja muihin karkeisiin tekstiileihin.
Aiheesta muualla

Kuvia tai muita tiedostoja aiheesta Juutti Wikimedia Commonsissa
Kivarinjärvi

Kivarinjärvi.
Kivarinjärvi on kylä Puolangalla Kainuussa samannimisen järven etelärannalla ja seututien 837 varrella. Kylä sijaitsee noin kolmen kilometrin päässä Puolangan keskustaajamasta länteen. Kylä kuuluu kirkonkylän koulupiiriin.
John Hopfield

| John Hopfield |
| --- | --- |
 John Hopfield vuonna 2016
Henkilötiedot
Syntynyt: 15. heinäkuuta 1933 (ikä 91) Chicago, Illinois, Yhdysvallat
Koulutus ja ura
Tutkinnot:  Swarthmore College   Cornellin yliopisto
Väitöstyön ohjaaja:  Albert Overhauser
Instituutti:  Bell Laboratories   Berkeleyn yliopisto   Princetonin yliopisto   Caltech
Tutkimusalue:  tiiviin aineen fysiikka   neurobiologia   biofysiikka
Tunnetut työt:  Hopfieldin verkko
Palkinnot:  Nobelin fysiikan palkinto (2024)
John J. Hopfield (s. 15. heinäkuuta 1933 Chicago, Illinois, Yhdysvallat) on yhdysvaltalainen fyysikko, joka sai 2024 Nobelin fysiikan palkinnon Geoffrey Hintonin kanssa. Hän aloitti uransa tiiviin aineen fysiikan parissa, mutta suuntautui 1970-luvulla neurobiologiaan ja neuroverkkoihin.
Nuoruus ja opiskelu

John Hopfield syntyi vuonna 1933 Chicagossa. Hänen isänsä John J. Hopfield oli saanut sieltä vuoden viran Chicagon maailmannäyttelyn fysiikan näyttelyn pystyttämisessä. John ja Helen Hopfield olivat tavanneet yliopistossa opiskellessaan fysiikkaa. Helen tutki urallaan ilmakehän sähkömagneettista säteilyä.
Hopfield opiskeli ensin Swarthmore Collegessa, mistä hän suoritti 1954 alemman korkeakoulututkinnon. Hän jatkoi väitöstutkimuksen pariin Cornellin yliopistoon ja erikoistui teoreettiseen tiiviin aineen fysiikkaan. Hän valmistui 1958 tohtoriksi.